text: VIDEO | El talent valencià arriba a Netflix - À Punt
  VIDEO | El talent valencià arriba a Netflix
  La sèrie 'Perdida' i el llargmetratge 'Animal Crackers' són produccions que triomfen a la plataforma audiovisual.
  27 de juliol 2020 - 09:58
  La sèrie Perdida o el llargmetratge Animal Crackers són produccions amb segell valencià que estan disponibles en Netflix, una de les plataformes audiovisuals més importants.
  Perdida, una sèrie sobre uns pares que segueixen la pista de la seua filla desapareguda, ha triomfat des que es va començar a emetre el passat mes de juny.
  Gran part de l'equip artístic de la pel·lícula és valencià. Alberto Barrera, localitzador i regidor de la sèrie, ha explicat a À Punt NTC que el rodatge va durar sis mesos durant el 2019 i que compta amb vint localitzacions valencianes. Així, la família té la casa al Perellonet, la xiqueta desapareix a la platja del Dosser de Cullera i la comissaria on es porta a terme la investigació en realitat és l'edifici del Consorci 2007. També apareix l'Hospital Provincial de Castelló i la Ciutat de les Arts i les Ciències. Uns escenaris valencians que comparteixen pantalla amb la ciutat de Bogotà.
  D'altra banda, el passat divendres es va estrenar Animal Crackers, una pel·lícula que es pot veure en 200 països. El director de la pel·lícula, el valencià Jaime Maestro, ha expressat que aquest fet "dona molt de respecte perquè penses que ho va a veure molta gent". A més, assegura que és una bona pel·lícula per a veure en família.
  Naix la ruta Borja, el Camí de Sant Jaume valencià inspirat en la família Borja El responsable del Centre del Carme de València declara com a acusat pel polèmic grafiti al claustre La festa de clausura de "L'escola canta" ompli Castelló de la Plana de música i dansa Més de 360 xiquets i xiquetes interpreten un pasdoble infantil a Cullera El Cant al Ras ompli de música d'arrel la nit de Massalfassar Susi Sánchez i Fernando González, homenatjats en el Festival de Cinema d'Alacant Pere Ribera, 50 anys d'una constant recerca artística Cabrafotuda, premiat pels seus continguts audiovisuals en valencià a les xarxes Donen al Museu de Belles Arts de València els 80 'Capritxos' de Goya